Mislav Bago
<s>Mislav Bago (Zagreb, 13. rujna 1973. – Zagreb, 18. kolovoza 2022.) bio je hrvatski novinar i voditelj.</s><s>Dobitnik niza nagrada i odlikovanja, Bago je slovio za jednog od najboljih hrvatskih novinara, a bio je poznat po svom nepokolebljivom stavu i pitanjima kojima bi svoje sugovornike, često visokopozicionirane pojedince iz domaće politike, dovodio u vrlo nezgodne situacije.</s><s>Godine 2006. organizirao je intervjue s Ivicom Račanom i Ivom Sanaderom, za koje je dobio nagradu Hrvatskog novinarskog društva.</s>

<s>Rođen je u Zagrebu 1973. godine.</s><s>Osnovnu školu završava u Velikoj Gorici, a gimnaziju u Zagrebu, nakon čega upisuje Fakultet političkih znanosti u Zagrebu, na kojemu je i diplomirao.</s><s>Nakon diplome zaposlio se na HRT-u, gdje se specijalizirao za teme iz unutrašnje politike, posebice izbore.</s><s>Od 2006. do 2008. godine bio je urednik HRT-ove emisije Otvoreno, a 2009. godine prešao je na Novu TV, gdje je radio do svoje iznenadne smrti u kolovozu 2022. godine; uzrok smrti nije naveden.</s><s>Bio je i potpredsjednik HND-a.</s>

<s>Za života je dobio niz nagrada i priznanja.</s><s>Nagradu Marija Jurić Zagorka HND-a dobio je prvi put 1998. za najbolju reportažu, a 2003. i 2006. za najbolji intervju.</s><s>Nagradu Novinar godine dobio je 2006. godine za seriju intervjua s bivšim premijerima Ivom Sanaderom i Ivicom Račanom, a 2013. dobio je regionalno priznanje od Europskog pokreta BiH koji ga je proglasio regionalnim novinarom godine.</s><s>U svibnju 2023. posthumno mu je dodijeljena Nagrada Otokar Keršovani, HND-ova nagrada za životno djelo.</s>

<s>Reference</s>

<s>Hrvatski novinari
Hrvatski TV-voditelji
Biografije, Zagreb
Dobitnici nagrade Otokar Keršovani</s>

